Problemas de funcionamento no aeroporto de Santiago por falta de persoal
15/7/13.
O ERE encuberto que AENA impuxo no aeroporto de Lavacolla -que supuxo unha redución de persoal en 28 persoas- e a privatización do servizo de mantemento están a provocar importantes problemas de funcionamento no aeroporto compostelán. Así llo fixeron saber usuarios/as e compañías á sección sindical da CIG, á que transmitiron as súas queixas ante problemas de todo tipo, desde caos nas cintas de entrega de equipaxes ou reiterados problemas eléctricos que afectan á iluminación ou mesmo á apertura de portas, até excesos de temperatura en salas, que ninguén arranxa porque non hai persoal.